钦定古今图书集成/明伦汇编/闺媛典/第335卷 > 卢氏
## 钦定古今图书集成/明伦汇编/闺媛典/第335卷 > 卢氏

按《墨客挥犀》，蜀路泥溪驿，天圣中，有女郎卢者，随父
往汉州作县令，替归，题于驿舍之壁。其序略云：“登山
临水，不废讴吟。是羽移商，聊舒羁思。”因成《凤栖梧》曲
一阕，聊书于壁。后之君子，览者，毋以妇人窃弄翰墨
为罪。词曰：“蜀道青天烟霭翳。帝里繁华，迢递何时至。
回望锦川挥粉泪。凤钗斜躲乌云腻。钿带双垂金缕”
细。玉珮玎珰，露滴寒如水。从此鸾妆添远意。画眉学
得遥山翠。